DE ANTIQUIS DICTIONIBUS. 25 
31. Intra Kalendas dicitur fieri, quod non ante Kalendas sed in Kalendis est; id est 
eo ipso die, quo Kalendae sunt. 
32. Pomerium est locus intra agrum effatum populi romani per totius urbis circui- 
tum pone muros regionibus certis determinatus, qui facit finem urbani auspicii. 
33. Humanitas proprie est eruditio institutioque, quas in bonas artes dicimus; quas 
qui sinceriter capiunt appetuntque ii sunt maxime humanissimi. Huius enim scientiae 
cura et disciplina ex universis animantibus uni homini data est; ideoque humanitas est 
appellata. 
34. Manubias quidam praedam, quae manibus capta sit, appellari existimant. Sed 
omnino aliud est praeda, aliud manubiae. Nam praeda dicuntur corpora, quae capta 
sunt; manubiae vero appellata est pecunia a quaestore ex venditione praedae redacta. 
35. Faciem hominis quidam putant esse os tantum et oculos et genas, cum facies sit 
modus et factura quaedam totius corporis a faciendo dicta, ut a specto species et a fin- 
gendo figura. Unde Pacuvius faciem hominis dixit pro statura: Aetate, inquit, inte- 
gra, feroci ingenio, facie procera virum. Nec solum hominum sed etiam rerum cuius- 
cunque modi aliarum facies dicitur. Nam et montis et maris et coeli facies dicitur. 
96. Profligare est deperdere et destruere. 
91. Vestibulum a ve particula, quae tum intensionem tum minutionem significat, et 
a stando componi videtur. Qui enim amplas domos antiquitus faciebant, locum ante 
ianuam vacuum relinquebant, qui intra fores domus et vias medius esset. In eo loco, 
qui dominum eius domus salutatum veniebant, priusquam admitterentur, consistebant, 
sed neque in via neque intra aedes erant. Ab illa ergo grandis loci constatione quasi 
quadam constabulatione supra dicta spatia vestibula sunt appellata. 
38. Vescum quoque ex ve particula et esca compositum et diminutionis vim capit. 
Aliter enim Lucretius vescum salem dicit ex edendi intensione. Aliter Lucilius ap- 
pellat cum edendi fastidio. 
39. Foenerator a foenore. Foenus a foetu dictum aiunt, et quasi a quadam foetura 
pecuniae parientis atque crescentis. | 
40. Assiduus ex ad et sedeo, vel asse et dando, et ita frequentem vel locupletem 
significat. 
41. Quin coniunctio aliter dici putatur cum quasi increpantes vel exhortantes dici- 
mus, ut quin venis, quin legis. Aliter cum dicimus; non dubium est, quin M. Tullius sit 
eloquentissimus. Aliter cum sic componimus, quod quasi priori videtur contrarium : 
Non idcirco causam hanc non defendit Socrates, quin utile et honestum existimarit. 
49. Soror dicitur quasi seorsum in hereditate non mansura. 
43. Frater quasi fere alter. 
VOL. VIII. 4 
